b'\n_START_ARTICLE_\nAlan Hale (astronom)\n_START_SECTION_\n\xc5\xbdivljenje\n_START_PARAGRAPH_\nAlan Hale je bil rojen na Japonskem. Njegova dru\xc5\xbeina se je preselila v Alamogordo, Nova Mehika, ZDA. Po visoki \xc5\xa1oli je od leta 1976 do 1980 \xc5\xa1tudiral na Ameri\xc5\xa1ki pomorski akademiji v Annapolisu, kjer je diplomiral leta 1980. Slu\xc5\xbeboval je v Laboratoriju za reaktivni pogon (JPL). Med slu\xc5\xbebovanjem je pogodbeno sodeloval pri programu Deep Space Network, vklju\xc4\x8den pa je bil tudi v ve\xc4\x8d projektov, sodeloval je pri programu Voyager 2. Pozneje se je zaposlil na Dr\xc5\xbeavni univerzi Nove Mehike v mestu Las Cruces, kjer je tudi doktoriral iz astronomije v letu 1992. Ker ni bilo veliko posla za astronome, je ustanovil Jugozahodni in\xc5\xa1titut za vesoljske raziskave (Southwest Institute for Space Research), ki je danes znan kot Earthrise Institute._NEWLINE_Najbolj je znan kot soodkritelj Kometa Hale-Bopp v letu 1995.'